****

 **Tiranë më: 08.05.2025**

 **M E M O**

**Lënda:** Përmbledhje mbi faktet, çështjet e natyrës procedurale dhe materiale të shtruara për diskutim dhe ecurinë procedurale të procesit të gjyqit imitues civil, të zhvilluar më datë 08.05.2025 nga Grupi VI, nën udhëheqjen e mentorit Z.Sokol Ngresi.

**\***

**\* \***

Nisur nga lënda e përcaktuar në pjesën hyrëse të kësaj memo, sqarojmë se, memo trajton ecurinë e gjyqit imitues civil, të zhvilluar nga kandidatët për gjyqtarë dhe prokurorë të Grupit VI, të vitit të II, duke ndjekur kronologjinë si më poshtë:

1. Fabula;
2. Fazat procedurale në të cilat u zhvillua procesi gjyqësor;
3. Çështjet ligjore, procedurale dhe materiale të trajtuara gjatë procesit, me qëllim zgjidhjen në themel të mosmarrëveshjes;

\*\*\*

**Në lidhje me çështjen e parë:**

Besjana Lika dhe i ndjeri Erzen Nuni kanë lidhur martesë në vitin 2012 nga e cila kanë lindur dy djem binjakë në vitin 2015, përkatësisht Albi Nuni dhe Drini Nuni. Fillimisht martesa i ka shërbyer qëllimit të saj derisa mes ish-bashkëshortëve kanë nisur keqkuptimet dhe konfliktet. Kjo ka çuar në zgjidhjen e martesës mes bashkëshortëve si evidentohet nga vendimi i Gjykatës së Shkallës së Parë të Juridiksionit të Përgjithshëm Tiranë nr. 6453, datë 17.07.2023.

Në bazë të tij, fëmijët i janë lënë për rritje dhe edukim babait të tyre, të ndjerit Erzen Nuni, ndërsa nëna Besjana Lika gëzonte të drejtën e takimit me to tre herë në javë, përfshirë pushimet verore dhe dimërore. Gjatë kësaj kohe *(17.07.2023-01.01.2025)* fëmijët kanë jetuar me gjyshërit, babain dhe xhaxhain e tyre Z. Alban Nuni, ndërkohë nëna e tyre Besjana Lika nuk ka ushtruar rregullisht të drejtat e saj të takimit me fëmijët por ka përmbushur detyrimet e saj kundrejt tyre.

Për shkak të një aksidenti automobilistik i ndjeri Erzen Nuni ndërroi jetë më datë *01 Janar 2025*. Në këto kushte Besjana Lika, si ushtruese e vetme e përgjegjësisë prindërore për efekt ligji ka kërkuar realizimin e të drejtave të saj dhe për rrjedhojë kthimin e fëmijëve nga ana e të tre të paditurve të cilët kanë refuzuar madje kanë pamundësuar edhe vijimin e takimeve të rregullta mes saj dhe fëmijëve. Në këto kushte ajo i është drejtuar gjykatës me padinë objekt gjykimi.

**Në lidhje me çështjen e dytë:**

Procesi gjyqësor u zhvillua në dy faza, me qëllimin e vetëm për të përfshirë në ecurinë proceduriale të gjithë kandidatët pjesëmarrës në rolet aktive të cilat nevojiteshin për zhvillimin e këtij gjykimi.

**Konkretisht, u realizua:**

1. Seanca përgatitore;
2. Seanca gjyqësore, ku iu nënshtruan shqyrtimit gjyqësor provat e kërkuara palët në proces.

**Në lidhje me çështjen e tretë:**

Gjatë shqyrtimit të kësaj mosmarrëveshje, në debatin midis palëve, në pyetjet e orientuara nga gjykata, dhe në vendimin përfundimtar të shpallur, u trajtuan çështjet e mëposhtme:

**Çështjet procedurale**

1.Pranimi i kundërpadisë në vijim të vlerësimit të kushteve formale të pranimit të saj në proces.

2.Caktimi i ekspertit, betimi dhe caktimi i detyrave të tij në seancë përgatitore.

3.Përfshirja e psikologut dhe Njësisë për Mbrojtjen e Fëmijëve në proces.

4.Pyetja e të miturve nga gjykata.

5.Mjeti i duhur procedural për kërkimin e një të drejte në proces.

**Çështjet materiale**

1. Diskutim mbi institutin e përgjegjësisë prindërore.

2. Diskutim mbi institutin e kujdestarisë.

3. Diskutim mbi vlerësimin e interesit më të lartë të fëmijës.

4. Diskutim mbi të drejtën e takimit të të afërmve të tjerë referuar ligjit të posaçëm nr. 18/2017.

5. Vlerësimi i nevojës dhe caktimi i masave të përkohshme n

Gjatë procesit gjyqësor të zhvilluar në seancë të imituar, subjektet e procesit, ndërmorën veprime duke ju referuar dhe analizuar legjislacionit material dhe procedurale në fuqi në kohën e zhvillimit të seancës gjyqësore, duke referuar praktikën e konsoliduar dhe të detyrueshme të zhvilluar nga Gjykata e Lartë.

